b'\n_START_ARTICLE_\nLitografija\n_START_PARAGRAPH_\nLitografija ali kamnotisk je grafi\xc4\x8dna tehnika odtisa risbe s kamnite plo\xc5\xa1\xc4\x8de na papir. _NEWLINE_Litografija predstavlja enega najpomembnej\xc5\xa1ih tiskovnih postopkov za razmno\xc5\xbeevanje narisanih slik. Postopek je med letoma 1796 in 1798 izna\xc5\xa1el Nemec Aloys Senefelder iz M\xc3\xbcnchna. V veljavi je bila od srednjega veka dalje. Na litografijah so upobljeni predvsem gradovi, cerkve in kraji. Litografije predstavljajo najstarej\xc5\xa1e upodobitve, poleg tega pa posredno prikazujejo in pri\xc4\x8dajo o na\xc4\x8dinu \xc5\xbeivljenja in obla\xc4\x8dilnem videzu ljudi. Prednosti litografije pred bakrorezom in lesorezom je v tem, da omogo\xc4\x8da zelo hitro delo in visoko naklado. Postopek so najve\xc4\x8d uporabljali pri tiskanju \xc4\x8dasopisov, zaradi \xc4\x8desar je zgodovina litografij nelo\xc4\x8dljivo povezana s \xc4\x8dasopisno ilustracijo. Leta 1817 se pojavijo barvne litografije, pri kateri so uporabili od devet do enajst barvnih plo\xc5\xa1\xc4\x8d za natis ene slike. _NEWLINE_Pomembnej\xc5\xa1i zbirki litografij, ki prikazujeta slovenske kraje, sta zbirka Vischerjevih litografij ter Stara in Nova Kaiserjeva Suita._NEWLINE_Pri litografiji se tako kot pri usnjarstvu uporablja ena od kislin. In to je oksalna kislina oziroma (COOH)2.'